kardosdrur/scandi-wiki huggingface dataset:
Skovspringklap

 
Skovspringklap (Cardamine flexuosa) eller skovkarse af korsblomst-familien er en 10-50 cm høj urt, der vokser i skove på vældpræget og næringsrig, fugtig bund.

Beskrivelse 
Skovspringklap er en overvintrende enårig, vinterannuel, eller toårig, glat eller håret plante med en opret vækst. Stænglerne er kantede med et bugtet forløb, som hos nogle individer er opret, men hos andre er opstigende. Bladene danner først en fåtallig, grundstillet roset, men der sidder også blade op ad stænglen. Rosetbladene er små og visner tidligt, stængelbladene er derimod store og uligefinnede med 4-5 par fjerne, tungeformede småblade. Småbladene har bugtet, hel rand og blågrønne over- og undersider.

Blomstringen sker i maj-juli, hvor man ser de 4-tallige blomster sidde i en endestillet stand. Blomsterne er små og har circa tre millimeter lange hvide kronblade, dvs. ca. dobbelt så lange som bægerbladenes længde. Frugterne er linjeformede skulper.

Rodnettet er forholdsvist svagt udviklet og tilpasset et fugtigt voksested.

Højde x bredde og årlig tilvækst: 0,30 x 0,25 m (30 x 25 cm/år).

Voksested 
Planten findes i det meste af Centraleuropa, herunder også i Østjylland og på Sjælland. I resten af Danmark er den sjælden. Den ynder steder i skove med små kilder eller vandløb og langs fugtige skovveje.

I Dürschtal nær Köln findes den i væld og langs bækløb sammen med bl.a. akselblomstret star, alm. rapgræs, dunet steffensurt, lav ranunkel, lundfredløs, lysesiv, mannasødgræs og mosebunke.

Etymologi 
Artnavnet flexuosa kommer af latin flexus (bøjning) og betyder 'med mange bugtninger', hvilket refererer til den ofte siksakbøjede stilk.

Galleri

Eksterne henvisninger 

 Beskrivelse af Cardamine flexuosa With. hos "Den virtuella floran", en svensk side fra Linnaeus.nrm.se

Kilder 
 Signe Frederiksen et al., Dansk flora, 2. udgave, Gyldendal 2012. .

Hvide blomster
Springklap
Fimleikafélag Hafnarfjarðar

Fimleikafélag Hafnarfjarðar (forkortet FH eller FH Hafnarfjordur) er en islandsk fodbold- og håndboldklub hjemmehørende i den vestligt beliggende by Hafnarfjörður. Klubben blev stiftet den 14. oktober 1929. I 1935 fusionerede FH med Haukar Hafnarfjörður under dannelse af ÍBH Hafnarfjörður. Denne fusion blev dog opløst 26 år senere, og det gamle navn, FH, blev igen taget.

FH's fodboldhold spiller i 2008/09-sæsonen i landets bedste fodboldrække og afvikler deres hjemmebanekampe på Kaplakriki med plads til 6.000 tilskuere. I 2004-sæsonen formåede man for første gang i klubbens historie, at vinde det islandske mesterskab i fodbold – en bedrift, som blev gentaget i de efterfølgende to sæsoner 2005 og 2006 samt i 2008 og 2009. Klubben har haft flere danske spillere i førsteholdstruppen, herunder Allan Borgvardt.

Klubbens herrehåndboldhold er blevet islandske mestre 15 gange i perioden 1940-2009.

Titler 
 Islandske mesterskaber (8): 2004, 2005, 2006, 2008, 2009, 2012, 2015, 2016
 Islandske pokalturnering (2): 2007 og 2010
 Islands pokalturnering: 2
 2007, 2010
 Deildabikar: 6
 2002, 2004, 2006, 2007, 2009, 2014
 Islandsk Super Cup: 6
 2004, 2006, 2008, 2009, 2010, 2013

Europæisk deltagelse 

Noter
 1R: Første runde
 1Q: Første kvalifikationsrunde
 2Q: Anden kvalifikationsrunde
 3Q: Tredje kvalifikationsrunde
 PO: Play-off runde

Ekstern kilde/henvisning 
 FH's officielle hjemmeside 

Fodboldklubber i Island
Håndboldklubber fra Island
Idrætsforeninger
Etableret i 1929
Hafnarfjörður
Danmarks gamle Folkeviser

Danmarks gamle Folkeviser er oprindelig udgivet af Svend Grundtvig fra 1853. Han forsøgte at samle alle de danske "gamle folkeviser" af den episke type. Arbejdet fortsattes i 1900-tallet af nye generationer af folkemindeforskere. I 1976 omfattede værket 12 bind og i alt 539 "typer", ofte i mange forskellige varianter.

Grundtvigs oprindelige inddeling af folkeviserne i forskellige kategorier er i hovedsagen blevet overtaget af senere folkeviseoptegnere som F. J. Child og af moderne forskere af middelalderballader. Dog klassificerer yngre forskere mange af Grundtvigs "historiske" folkeviser i andre klasser.

Hver type har fået tildelt ét nummer og angives derfor nu kort med DgF 1 — DgF 539.
Som eksempel er Dronning Dagmars Død nummer 135 og udgivet i 3. del der udkom i 1862.

Balladerne

Noter

Yderligere varianter i senere bind af DgF

Andre noter

Referencer

Eksterne henvisninger 
 Fra Nomos-dk.dk om folkemindeforskeren Svend Grundtvig , (1824–1883), næstældste søn af N.F.S. Grundtvig og hans første hustru, Lise Blicher.
 Danmarks gamle Folkeviser på Google Books

Folkeviser
Folkeviser
Sentura

Sentura (stiftet 1998) er et trykt tidskrift med fokus på litteratur og bidrag af visuel art, der udkommer 2 – 3 gange om året. Hvert nummer kredser om et tema og afprøver et nyt koncept for, hvordan man kan lave et kulturtidsskrift. Formålet er at formidle både viden og glæde ved litteratur og visuelle oplevelser.

Nogle numre rummer kritik og analyse i form af artikler og interview, mens andre kan være rent litterære og kunstneriske bidrag. Sentura balancerer mellem seriøsitet og underholdning, mellem eksperiment og formidling. 

Bladets hjemmeside fungerer som et supplement til det trykte blad. Det sker bl.a. med en løbende strøm af boganmeldelser og interview.

Ekstern henvisning 
 Sentura – Officiel website

Tidsskrifter om litteratur
Tidsskrifter fra Danmark
Sandø

Sandø kan henvise til

 Sandoy, en ø på Færøerne
 Sandö, en svensk ø i Ådalen
 Sandöbron, en bro til Sandö
 I Norge
 Sandøy, en kommune i Møre og Romsdal
 Sandø (Oslofjorden) er en lille ø i Oslofjorden i Færder kommune
Efterladte historier

Efterladte historier (den fulde titel på engelsk er Unfinished Tales of Númenor and Middle-earth) af J.R.R. Tolkien, og hans søn, Christopher Tolkien, der samlede og redigerede de ufærdige historier, blev oversat til dansk i 2004.

Litteratur i 1980
J.R.R. Tolkien
Fantasy
Bøger udgivet posthumt
Ufuldendte værker
Singvogel

Singvogel er et dansk rockband der blev dannet i december 2001 af klarinettisten og elorgelspilleren Lotte Maxild og tekstforfatter, sanger og guitarist Andreas Hansen, der begge kom fra en fortid i det århusianske band Vildensky. Efter cirka et halvt år startede bandet, der i mellemtiden var blevet udvidet med Jens Balder på trækbasun og Jørgen Holm på trommer, et samarbejde med den århusianske poet Peter Laugesen, og dette resulterede i debutalbummet Hotellet Brænder.

På debutalbummet deltog Peter Laugesen på fire af de i alt syv numre, på gruppens anden udgivelse, Apparatets Skygge, er hans karakteristiske stemme at høre på alle numre.

I 2013 blev gruppen udvidet med Rikke Alminde på monosyntheziser og Emil Brahe på elektrisk mandolin. Denne besætning kan høres på albummet OH BOY.

Diskografi 
 Peter Laugesen & Singvogel: Hotellet Brænder, 2003
 Peter Laugesen & Singvogel: Apparatets skygge, 2005
 Singvogel: Doktors Dosis, 2006
 Singvogel: Disneyexorcist, 2010
 Peter Laugesen & Singvogel: Den Her Planet Glemmer Vi Aldrig, 2011
 Singvogel: OH BOY, 2015
Singvogel: Uh ulvehånd, 2018
Singvogel: Glammer, 2023

Kilde 

Rockgrupper fra Danmark
Etableret i 2001
Christopher Tolkien

Christopher John Reuel Tolkien (født 21. november 1924, død 16. januar 2020) var J.R.R. Tolkiens (1892–1973) yngste søn. Han var redaktør på mange af faderens posthume værker – herunder Efterladte historier.

Bibliografi

Som forfatter 
elandic Hervarar saga ok Heiðreks

Som redaktør 

 , with Guy Gavriel Kay 

 , as an assisting editor

 , 12 volumes

 

Also The History of The Lord of the Rings comprising volumes 6, 7, 8, and 9 (volume 9 re-titled The End of the Third Age, some paperback editions truncated to only relevant chapters)

Referencer 

Fantasyforfattere fra Storbritannien
Ringenes Herre
Personer fra Leeds
Briter i 1900-tallet
Briter i 2000-tallet
Francis James Child

Francis James Child (født 1. februar 1825, død 11. september 1896) var en amerikansk folkemindeforsker. Han samlede og udgav folkevisesamlingen
The English and Scottish Popular Ballads, også benævnt efter hans efternavn som Child Ballads.

Faglitterære forfattere fra USA
Folklorister
Personer fra Boston
Mindspray

Mindspray var oprindelig en trio, der bestod af Peter Laugesen vokal, Lars Vissing på trompet og Anders-Peter Andreasen (DJ Wunderbaum) på grammofon; Det er senere blevet til en kvartet, idet bassisten og komponisten August Engkilde er indtrådt som fuldgyldigt medlem af gruppen.

Mindspray udgav en singleplade i 1996 på Helicopter Records i 200 eksemplarer den blev hurtigt udsolgt, og er derfor et samlerobjekt.

Diskografi 

 Peter Laugesen & Mindspray; elektronisk musik m. lyrik; HR 4, 1996, 7"ep
 Peter Laugesen & Mindspray: HOWL ON!, 

Musikgrupper fra Danmark
Musikgrupper fra 1996
Sarawak

Sarawak (Jawi: سراواك) er en af to malaysiske stater på Borneo

Sarawak er også kendt som Bumi kenyalang ("Land of the Hornbills") – Næsehornfuglens land. Sarawak er den største af Malaysia's stater og ligger på den nord-vestlige del af Borneo. Den næststørste stat Sabah ligger øst for Sarawak.

Nationalparker og reservater i Sarawak 
Der findes en række nationalparker i Sarawak. De betegnes også statsparker, da de administreres af det statslige organ Forest Department of Sarawak og ikke er underlagt et overordnet føderalt organ, der omfatter hele den malaysiske føderation. Udover disse nationalparker findes andre vildtreservater eller på anden måde fredede og beskyttede områder, som ligeledes administreres af Forestry Departmentm of Sarawak og/eller af andre organisationer. Der findes følgende nationalparker og reservater:
 Bako Nationalpark
 Batang Ai Nationalpark
 Bukit Tiban Nationalpark
 Gunung Buda Nationalpark
 Gunung Gading Nationalpark
 Gunung Mulu Nationalpark
 Kubah Nationalpark
 Kuching Wetlands Nationalpark
 Lambir Hills Nationalpark
 Loagan Bunut Nationalpark
 Maludam Nationalpark
 Niah Nationalpark (Niah Caves)
 Pulong Tau Nationalpark
 Rajang Mangroves Nationalpark
 Santubong Nationalpark
 Similajau Nationalpark
 Talang Satang Nationalpark
 Tanjung Datu Nationalpark
 Stutung Reservat
 Wind Cave Reservat
 Matang Vildtreservat
 Samunsam Vildtreservat

Eksterne links 

 SarawakReport
 Sarawak Government Official Portal – official website (på engelsk)
 Forest Department of Sarawak – official website 

Malaysias delstater
Borneo
Pointløb (banecykling)

Pointløb er en disciplin i banecykling, hvor deltagerne konkurrerer om at vinde point i en lang række spurtopgør.

I pointløb starter feltet samtidigt, og der uddeles point til de ryttere der kommer først over målstregen, hver gang feltet har kørt et vist antal omgange. 

Sporten er på det olympiske program. Den danske cykelrytter Dan Frost vandt VM-sølv i 1986 og guld ved Sommer-OL 1988 i Seoul.

Se også 
 Omnium

Eksterne henvisninger 
 Liste over danske mestre i pointløb
Cykelsportsdiscipliner
Banecykling (cykelsport)
TYG

TYG er navnet på et dansk rockband og bogstaverne står for Thank You Girls. Bandet består af Steen Svare, sang og vokal, Wili Jønsson, kor og bas, Lars Mitch Fischermann, trommer.

Diskografi 

 Diskret placeret, 1995
 Ud af døren, 1998
 Hyggelykkeland, 2002

Ekstern henvisning 

TYGs officielle hjemmeside

Rockgrupper fra Danmark
Wili Jønsson

Wili Jønsson (født 27. marts 1942 på Amager) er dansk bassist, keyboardspiller og korsanger, der især er kendt for tiden som bassist med Gasolin', hvor han af især Kim Larsen blev kaldt "den skeløjede halvsvensker". Han har også spillet i mange andre konstellationer, blandt andet med Sort Sol (band), Sanne Salomonsen og med Peter Belli. Modtog i 2008 Ken Gudman Prisen for sin fem årtier lange musiske karriere. I 2009 deltog Wili Jønsson i TV2 programmet Allstars, som en del af kollegaen – tidligere forsanger fra Sort Sol – Steen Jørgensens kor.

Orkestre 
 Peter Belli og Seven Sounds
 The Exploding Mushrooms
 Gasolin'
 Swing Jørgen
 Dag Band
 Frede Fup
 Sanne Salomonsen band
 Sorte Penge
 Peter Belli og de nye rivaler
 Allan Olsen Band
 Poulin og de lidt brugte
 Bolværket
Fra 1996 med i TYG.
Har desuden været brugt som studiemusiker.

Hæder 
 Ken Gudman Prisen 2008

Referencer

Eksterne henvisninger 
 Jønsson drømmer om oldekolle – Musik
 

Bassister fra Danmark
Rockmusikere fra Danmark
Gasolin'
Modtagere af Ken Gudman Prisen
Vejle Fjord

Vejle Fjord er en ca. 22 km lang fjord i Øst- og Sydjylland, der strækker sig fra Vejle til Trelde Næs på sydsiden og Juelsminde på nordsiden, hvor den løber ud i Kattegat.

Landskabet omkring fjorden er karakteriseret ved fjordens dybe indtrængning i landmassen, de skovklædte skrænter og den rolige vandflade. Kystskovene giver landskabet en særlig kvalitet gennem det direkte sammenstød mellem skov og hav. Relieffet i skrænterne ned mod Vejle Fjord stammer i store træk fra morænelandskabets dannelse der er formet af ismassernes bevægelser i sidste istid. Fjorden er på nær de sidste 5 kilometer ind mod Vejle 10-15 m. dyb; det sidste stykke er der flad havbund, og der er etableret en sejlrende.

Allerede fra middelalderen har terrænet og åerne omkring byholmen ved Vejle været udsat for reguleringer.

Fjorden krydses lige øst for Vejle af motorvej E45 via Vejlefjordbroen.

Siden 2005 har Vejle Svømmeklub Triton årligt arrangeret åbent vand-begivenheden Vejle Fjordsvøm, hvor der svømmes ca. 1,3 km fra syd- til nordsiden af fjorden, lige øst for Vejlefjordbroen.

Hvaler i Vejle Fjord 
Det er flere gange hændt at hvaler har forvildet sig ind i Vejle Fjord og er strandet:
 D. 31 maj 2016, blev en kaskelothval på 10-15 meter observeret i Vejle Fjord.
 I juni 2010 strandede en finhval i fjorden, hvor den døde efter få dage trods forsøg på redningsaktioner. Dens sidste dage blev fulgt tæt i medierne. Det viste sig senere, at hvalen var mellem 135 og 140 år gammel og dermed den ældste videnskabeligt registrerede hval nogensinde .
 I 1923 strandede en finhval i fjorden. Denne hval blev først påsejlet, og herefter jaget og dræbt ud for Bredballe .
 I foråret 1905 blev en finhval observeret i Vejle Fjord. Den blev over flere dage jaget af flere hold jægere.

Referencer 

Fjorde i Danmark
Geografiske områder i Syd- og Sønderjylland
Fjord
Hedensted Kommunes geografi
Steen Svare

Steen Svare (født 8. december 1955) er en dansk sanger og guitarist, som har spillet sammen med Charlatan, Frede Fup, KGB, Family Jewels, Skunk Funk og Burnin Red Ivanhoe, samt været brugt som studiemusiker i alverdens sammenhænge. Har også været brugt som skuespiller. Er fra 1996 med i TYG.

Eksterne henvisninger 
 
 

Sangere fra Danmark
Guitarister fra Danmark
Bodilprisen for bedste mandlige birolle
Skuespillere fra Danmark
Rindby

Rindby er en lokalitet på Fanø, beliggende på Postvejen mellem Nordby og  Sønderho. Bebyggelsen består af huse og gårde.
I Rindby lå øens ældste kirke, der blev nedrevet 1786. Materialerne herfra blev brugt til opførelse af Nordby Kirke. Rindby kirkegård med kapel fra 1894 findes stadig.

Rindby Strand rummer store områder med sommerhuse, ligesom der er flere campingpladser. Rindby Strand har ligesom Fanø Vesterhavsbad og Sønderho tilkørsel til stranden, som endda betjenes af øens eneste busrute.

Fra sommeren 2013 har Rindby Strand haft et af Trygfondens livreddertårne i badesæsonen. Stranden er dog meget lavvandet og børnevenlig.

3 km syd for nedkørslen til stranden starter et dedikeret buggy samt wind- og kitesurfingområde, med mulighed for leje af udstyr.

Rindby Strand er også vært for Fanø Dragefestival.

Eksterne henvisninger 
 naturstyrelsen.dk: Velkommen til Fanø

Lokaliteter på Fanø
Byer ved Vesterhavet
Lars Mitch Fischermann

Lars Mitch Fischerman er en dansk trommeslager, der har deltaget og spillet sammen med MoonDog DK, Led Zeppelin Jam, Backseat Boys, TYG, Pocket Rockets, Michael Hardinger, Frede Fup, Martin Høybye, Nikolaj & Piloterne og i alverdens jams og studiesessions. Han er endvidere partner og administrerende direktør i Supersonic.

Trommeslagere fra Danmark
Aktinobakterier

Aktinobakterierne er en gruppe Gram-positive bakterier, der længe var anbragt sammen med svampene under det forældede navn aktinomyceter. De fleste arter findes i jordbunden, og de er nogle af de mest almindelige former for liv i jorden. De spiller en vigtig rolle for nedbrydningen af organiske stoffer som f.eks. cellulose, lignin og kitin. På den måde bliver der dannet humus, samtidigt med at jordbundens beholdning af næringsstoffer bliver fyldt op. Andre aktinobakterier lever i planter og dyr, og mellem dem findes nogle, som fremkalder sygdomme som f.eks. Mycobacterium.

Aktinobakteriernes evne til at leve i miljøer med et lavt indhold af føde og deres mulighed for at fordøje lignin (der er en bestanddel af førnen, som normalt ikke kan omsættes af jordbakterierne) har gjort dem til den dominerende livsform i karstlandskabets huler, hvor de overlever på den svingende mængde føde, der bliver skyllet ned fra overfladen. Aktinobakteriers kolonier kan ses som små (1-10 mm), gule eller hvide, runde kolonier, som oftest findes på de højeste dele af hulevæggene, dvs. oven over højeste vandstand.

Nogle aktinobakterier danner forgrenede trådvæv, der ligner mycelier hos svampe, som de i øvrigt ikke er beslægtede med. De fleste arter er aerobe, men nogle få (som Actinomyces israelii), kan leve under anaerobe forhold. Til forskel fra gruppen Firmicutes, der er den anden hovedgruppe af Gram-positive bakterier, har aktinobakterierne DNA, og nogle af dem danner sporer, som sendes ud i omgivelserne.

Slægter 
Blandt slægterne kan nævnes:
 Actinomyces
 Arthrobacter
 Bifidobacterium
 Corynebacterium
 Frankia
 Micrococcus
 Micromonospora
 Mycobacterium, hvoraf flere er årsag til tuberkulose
 Nocardia
 Propionibacterium
 Streptomyces

Lægemidler 
Aktinobakterier er enestående i deres evne til at danne stoffer, der kan bruges som lægemidler.

Selman Waksman opdagede i 1940, at jordbundsbakterier danner aktinomycin, og den opdagelse gav ham Nobelprisen.

Senere har man fundet hundredvis af naturlig forekommende antibiotika i disse jordlevende mikrober, særligt hos slægten Streptomyces.

Klassifikation 
Klasse: Actinobacteria
 Underklasse: Acidimicrobidae
 Orden: Acidimicrobiales
 Underklasse: Rubrobacteridae
 Orden: Rubrobacterales
 Underklasse: Coriobacteridae
 Orden: Coriobacteriales
 Underklasse: Actinobacteridae
 Orden: Actinomycetales
 Orden: Bifidobacteriales

Galleri

Litteratur 
 E. Stackebrandt, F.A. Rainey og N.L. Ward-Rainey: "Proposal for a new hierarchic classification system, Actinobacteria classis nova" International Journal for Systematic Bacteriology 47:479-491, 1997.
 I. Groth og C. Saiz-Jimenez: "Actinomycetes in hypogean environments" i Geomicrobiology Journal 16: 1-8, 1999.

Eksterne henvisninger
Spore (bakterie)

Spore er inden for biologien en dannelse, der er tilpasset spredning, og som bruges til formering eller som overlevelsesmetode under ugunstige betingelser. Sporer er en del af generationsforløbet hos mange planter, alger, svampe og visse protozoer. Ordet kommer af det græske ord σπορα (= "frø").

Det er nyttigt at skelne mellem sporer og kønsceller: sporer er led i en ukønnet formering, for hver enkelt spore kan udvikles til en ny organisme. Kønscellerne er derimod led i den kønnede formering, for to kønsceller skal smelte sammen, før der kan skabes en ny organisme.

Sporer er normalt haploide og encellede, og de dannes ved halverende celledeling i det sporedannende organ (sporofytten). Når betingelserne er gunstige, kan sporen udvikle sig til en selvstændig organisme ved hjælp af en fordoblende celledeling, der skaber en mangecellet gametofyt, som senere kan danne kønsceller. To kønsceller smelter sammen og danner en ny sporofyt.

Udtrykket spore bruges om hvilestadiet hos visse bakterier eller arker, men de bør egentlig kaldes endosporer, og de er ikke ægte sporer i den forstand, som ordet ellers bruges. Det bør nævnes, at aktinobakteriernes evne til at danne ægte sporer dog gør dem til en undtagelse.

Bioaerosoler
Goran Lovre

Goran Lovre (Zagreb, 23. marts 1982) er en fodboldspiller med serbisk baggrund.

Han spillede fra 1991 til 1998 i Partizan Beograd's forskellige ungdomshold og skiftede i 1998 til RSC Anderlecht, hvor han som 20-årig, skrev kontrakt. Han spillede 4 sæsoner for Anderlecht, og var 46 gange på banen, og han spillede 4 Champions League kampe for Anderlecht.

Lovre har ved siden af de 2 landstitler i Belgien, også en sølvmedalje på EM U-21 for det serbiske U-21 hold. Den 12. maj 2006 havde Lovre skrevet et 3-årigt kontrakt med FC Groningen. Han kunne også havde skrevet et 3-årigt kontrakt med RSC Anderlecht men valgte til sidst FC Groningen.

Fodboldspillere fra Serbien
Fodboldspillere fra FC Groningen
Fodboldspillere fra FK Partizan
Personer fra Zagreb
Momme (navn)

Momme er et nordfrisisk fornavn (drengenavn). Ikke helt ualmindeligt syd for grænsen, men kun få bærer navnet i Danmark, – deraf enkelte som efternavn, men det er formentlig en senere udvikling. 

Der er ca. 45 personer i Danmark, der bærer navnet.
Ifølge Alsingergildet "alsiske stednavne" menes man at Mommark betyder rydningen med det sorte ler (Mo = moler)

Drengenavne
Aggregere

At aggregere betyder at samle noget sammen eller opsamle. At aggregere forbindes ofte med tal, økonomi og analyser men kommer oprindeligt af det  latinske aggregare 'samle sammen (i en flok, grex)'.

Fx kan en database med et virvar af tal aggregeres (samles) til en forståelig helhed, der er nogenlunde nem at navigere rundt i. Det gælder fx for Statistikbanken, der er en aggregeret database bestående af et udvalg af tal fra en anden, mere omfattende database.

Kilder og henvisninger

Ord og vendinger
Statistik
Christina Aguilera (album)

Christina Aguilera er titlen på den amerikanske sangerinde, Christina Aguileras debutalbum. Det udkom i USA den 24. august, 1999 og inkluderede hendes gennembruds-single, Genie in a Bottle såvel de senere singler What a Girl Wants, I Turn to You, og Come on over Baby (All I Want Is You).

Christina Aguilera-album
Debutalbum fra USA
Debutalbum fra 1999
Lee Kuan Yew

Lee Kuan Yew, CH (kinesisk: 李光耀, pinyin: Lǐ Guāngyào, staves også Lee Kwan-Yew; 16. september 1923 - 23. marts 2015) var Singapores første premierminister fra 1959 til 1990. 

Efter han gik af fra posten som premierminister bibeholdt han sin indflydelse på Singapores politik. Under Singapores anden premierminister, Goh Chok Tong, havde Lee posten som seniorminister. Han havde indtil sin død i 2015 stadig titel af ministermentor under sin søns regering, Lee Hsien Loong, efter han blev landets tredje premierminister den 12. august 2004. Lee Kuan Yew var uformelt kendt som "Harry" blandt venner og familie, hvorfor hans navn nogle gange skrives Harry Lee Kuan Yew, selvom dette fornavn aldrig blev brugt officielt.

Kilder og henvisninger
 

Singapores premierministre
Stripped (Christina Aguilera-album)

Stripped, udgivet i 2002, er titlen på det andet studiealbum fra den amerikanske sangerinde Christina Aguilera. Det nåede andenpladsen på Billboard 200 og på den engelske hitliste og indeholder de to nummer ét-hits i England, "Dirrty" og "Beautiful".

Referencer 
 

Album fra 2002
Christina Aguilera-album
R&B-album
Moulin Rouge! (film fra 2001)

Moulin Rouge! – eller blot Moulin Rouge – er titlen på en australsk-amerikansk musical-spillefilm fra 2001, instrueret af Baz Luhrmann. I hovedrollerne ses Ewan McGregor og Nicole Kidman. Filmen vandt to Oscar-statuetter og blev desuden nomineret i flere andre kategorier.

Eksterne henvisninger 
 

Musicalfilm fra USA
Musicalfilm fra Australien
Amerikanske film fra 2001
Robertprisen for årets ikke-amerikanske film
Golden Globe for bedste film - musical eller komedie
Montmartre
Dansefilm fra USA
Engelsksprogede film